recursal/SuperWikiNEXT-32B huggingface dataset:
**קטי דור** (נולדה ב-3 בספטמבר 1966) היא עיתונאית ישראלית. משמשת כראש דסק הבריאות בערוץ "כאן 11" של תאגיד השידור הישראלי.

ביוגרפיה
--------

קטי דור נולדה בישראל בשנת 1966 בשם **קטי חרדון** להורים יוצאי עיראק שעלו לישראל בשנת 1950. היא הכתבת לענייני בריאות של ערוץ "כאן חדשות" ולפניו של ערוץ 11 וערוץ 1. תוך כדי עבודתה זכתה לבקיאות רבה בענייני בריאות ומחלות ומניעתן. היא נשואה לקולנוען חן שיינברג, גרה בתל אביב ואם לשני ילדים.

דור למדה באוניברסיטת בן-גוריון ובאוניברסיטת תל אביב.

אחד מסרטיו של בעלה הוא הסרט "קטי" משנת 2005. הוא התחיל לצלם את הסרט בזמן שקטי דור דיווחה על פיגוע טרור בירושלים ובאותה עת דיווחה על פרשת רמדיה. היה זה כאשר היא ציפתה להולדת בנם הבכור והסרט המשיך בתיאור השנה הראשונה של הילד ובהתנגשות של האימהות עם הקריירה הציבורית.

אירועים מיוחדים
---------------

בשנת 2006 הופיעה דור בתפקיד עצמה ככתבת בסרט הקולנוע הישראלי "ימים קפואים" המספר על סוחרת סמים חסרת בית ההולכת ומתערערת לאחר שהיא מאמצת לעצמה את חייו של פצוע פיגוע שפגשה באינטרנט.

ב-20 במרץ 2018 נפצעה דור בתאונת דרכים, עת שעשתה את דרכה לבית החולים איכילוב לצורך צילום כתבה. היא עברה במעבר חצייה ונדרסה על ידי רכב חולף. היא אושפזה בבית החולים איכילוב ומצאה את עצמה מאושפזת בבית החולים שבו הייתה אמורה לצלם את הכתבה. "מצבי טוב. אני הכי מזועזעת מזה שהאיש שדרס אותי נסע נגד כיוון התנועה כדי לקנות מיץ, כי פשוט לא היה לו כוח ללכת ברגל", סיפרה ל-ynet, "הוא דרס אותי והעיף אותי לגמרי. כמה דקות לפני זה העברתי את הבת שלי במעבר חצייה - אם דריסה כזו הייתה קורית לילד, הוא לא היה עומד בזה".

בשנת 2018 קיבלה אות הוקרה מעמותת "חן לפריון", שהיא עמותה שמטרתה לעזור לזוגות הסובלים מבעיות אי פוריות. האות ניתן לה על הטיפול העיתונאי שלה בפעילות העמותה. דור פרסמה סדרת פרסומים בתחום הפריון בשידורי תאגיד השידור הציבורי. את האות קיבלה במסגרת ערב חגיגי לציון עשרים שנות פעילות לעמותה וארבעים שנה מאז נולדה התינוקת הראשונה בעולם מהפריית מבחנה.

כתבות רפואיות
-------------

* בשנת 2012 חשפה דור, בכתבה בשני חלקים, כי מרבית בתי-החולים בארץ הם מקום מסוכן שניתן להידבק בו בחיידקים אלימים ובמקרים לא מועטים, אף למות מהם.
* בשנת 2014 חשפה במהדורת "מבט" היערכות לקויה למקרה שיתגלה חולה אבולה בישראל לדבריה "משרד הבריאות חייב להיות יותר מהיר ולתת מענה ברמת התשתיות הטובות ביותר, כדי שאם יתגלה חולה בישראל, נגיף האבולה לא יתפשט".
* ביוני 2019 שודרה במהדורת החדשות של כאן 11 כתבה של דור על כשלים ביחידה לקנאביס רפואי של משרד הבריאות.

קישורים חיצוניים
----------------

* קטי דור, ברשת החברתית פייסבוק
* קטי דור, ברשת החברתית טוויטר
* קטי דור, ברשת החברתית אינסטגרם
* קטי דור, במסד הנתונים הקולנועיים IMDb (באנגלית)

הערות שוליים
------------

1. ↑  רן בוקר, כתבת הבריאות של התאגיד נפצעה בתאונה, מצבה טוב, באתר ynet, 20 במרץ 2018
2. ↑  אות הוקרה לכתבת הבריאות של כאן קטי דור, באתר אייס, 21 במאי 2018
3. ↑  ליאת רותם מלמד, תחקיר: 4,000 מתים בשנה בישראל מזיהומים בבתי"ח, באתר ynet, 15 במרץ 2012
4. ↑   מבט - בלעדי: ישראל איננה ערוכה למקרי "אבולה", בערוץ יוטיוב של כאן 11
5. ↑   ככה אי אפשר לעזור לאנשים": מחדל הקנאביס הרפואי בישראל, בערוץ יוטיוב של כאן חדשות
**יוֹדְסֶה ראט פור אמסטרדם** (Joodsche raad voor Amsterdam) היה יודנראט אשר הוקם ופעל בהולנד בתקופת השואה וריכז בידיו את סמכויות הטיפול ביהודי העיר אמסטרדם.

היסטוריה
--------

היודסה ראט הוקם לאחר מהומות שיזמו תומכי המשטר הנאצי בהולנד הכבושה נגד יהודים, אשר הובילו בהמשך למהומות בין המתפרעים לבין יהודים ולא-יהודים. גם כאן, כמו באתרים רבים, נשאלה השאלה אם לשתף פעולה עם הנאצים ולהקים יודנראט או אם לאו.

אברהם אשר ופרופ' דוד כהן, ממקימי היודסה ראט והעומדים בראשו, טענו כי רק בשיתוף פעולה עם הגרמנים יהיה אפשר להעניק סיוע ליהודים ולדחות את גורלם.

עד מהרה התפתח היודסה ראד למנגנון שלטוני חזק, ובמהלך שנת 1941 תפח המנגנון למשרד ממשלתי של ממש. בשיאו הועסקו בו כ־17,000 יהודים בעיקר כדי למנוע מהם גירוש ל"עבודות במזרח", שהיו למעשה מחנות עבודה והשמדה. כאשר נאסר על יהודים ללמוד בבתי ספר של האוכלוסייה הכללית, שנקראו בטרמינולוגיה הנאצית "ארים", היודסה ראט הקים מוסדות חינוך שפעלו עד שנת 1943.

בין תפקידי היודסה ראד היה גם לדאוג לחינוך, לתברואה, לעבודה סוציאלית, להזנת התושבים היהודים באמסטרדם ולהנפקת אישורים שונים.

בקיץ 1941 החלו ההכנות בגרמניה לקראת הפתרון הסופי בהולנד וב־1942 החלו הגירושים ההמוניים מהולנד, ועל היודסה ראט הוטל לארגן את המשלוחים, ולטפל בכל הצד המנהלתי של העברת היהודים למחנות שמשמעותה הייתה גזר דין מוות ברוב המקרים ונישול האדם ומשפחתו מרכושם.

היענות היודסה ראט לדרישות הגרמנים עוררה זעם והרגשת בגידה בקרב רבים. במאי 1943 הגיע תורו של היודסה ראט לשלוח גם מאנשיו, אולם ההיענות של אנשי היודסה ראט הייתה נמוכה ובעקבות כך פרצו הגרמנים אל אמסטרדם וצדו כ־8,500 יהודים.

בספטמבר 1943 נשלחו גם אשר וכהן למחנות במזרח אירופה.

לאחר המלחמה
-----------

הן אשר והן כהן שרדו את המלחמה.

לאחר תום המלחמה התנהל ויכוח סוער בנוגע לאחריותם לשילוח היהודים, והשלטונות ההולנדיים אף עצרו אותם, אולם משהתברר שהמעורבות של השלטונות ההולנדיים הייתה לא פחותה, הם שוחררו.

עם זאת, רגשות הזעם בקרב שארית הקהילה היהודית לא שככו, והוחלט להקים "בית דין של כבוד" על מנת לשפוט אותם על הכנת שילוחי כ-7,000 יהודים למחנות העבודה וההשמדה במזרח אירופה ועל נישולם מרכושם. אשר לא הכיר בבית הדין, וסירב להופיע בפניו. כהן נשפט. בית הדין הוציא פסק דין חמור נגד השניים, ואסר עליהם לשמש בתפקיד כלשהו בקהילה היהודית עד סוף חייהם.

קישורים חיצוניים
----------------

ויקישיתוף מדיה וקבצים בנושא **יודסה ראט פור אמסטרדם** בוויקישיתוף
* ערך לקסיקון על היודסה ראט, באתר יד ושם
* דויד כהן  באתר פרויקט מחקרי השואה (באנגלית)

הערות שוליים
------------

1. ↑  יודסה ראט, עמ' 4/4, **אודות השואה**, באתר יד ושם.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263524105171
* ISNI: 0000 0001 0559 6657
* LCCN: n81131661
* SUDOC: 266296815
* VIAF: 268228258
* WorldCat: lccn-n81131661

 |
**קטיה ציטרין-סילברמן** היא ארכאולוגית המתמחה בתקופה המוסלמית. מרצה בכירה במכון לארכאולוגיה באוניברסיטה העברית.

ביוגרפיה
--------

ציטרין נולדה בריו דה ז'ניירו בברזיל, ועלתה לישראל ב-1987, לאחר שנת לימודים אחת בלימודי תקשורת באוניברסיטה הפדרלית של ריו דה ז'ניירו. היא סיימה את התואר הראשון שלה באוניברסיטה העברית ב-1991, עם התמחות בארכאולוגיה אסלאמית. ב-1993 הצטרפה ציטרין לפרויקט סקר סיני של אוניברסיטת בן-גוריון בנגב. סקר זה היווה את הבסיס לעבודת המסטר שלה באוניברסיטה העברית, שעסק בהתפשטות היישוב בצפון סיני במהלך התקופה האסלאמית. ב-2005 השלימה את תואר הדוקטורט שלה באוניברסיטה העברית, תחת הנחייתם של פרופסור ראובן עמיתי ומרים רוזן-איילון, שעסק בח'אנים של התקופה הממלוכית בסוריה רבתי.

לציטרין שני ילדים, והיא מתגוררת בהוד השרון.

עבודתה המדעית
-------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
ציטרין מונתה לנהל את חפירות מרכז טבריה הימי-ביניימית, שבו זיהתה את המסגד הגדול של העיר מהמאה השמינית (התקופה האומיית). עד חפירתה סברו החופרים הקודמים, ובראשם פרופסור יזהר הירשפלד שהיה השוק של העיר הבינזטית. היא מצאה דמיון רב למסגדים אחרים מהתקופה האומיית ובהם המסגד הגדול בדמשק. בניגוד למסגדים אחרים שקמו על כנסיות, מסגד זה פעל ככל הנראה לצד כנסייה. בשנת 2020 מצאה בטבריה שרידים של מסגד קדום יותר, תחת המסגד הגדול של טבריה. תארוכו ככל הנראה מהמחצית השנייה של המאה ה-7 לספירה. מדובר במסגד העתיק ביותר שנחשף בחפירה ארכאולוגית עד כה בעולם.

ציטרין שימשה כמנהלת ביחד עם פרופסור מרים רוזן-איילון בח'רבת אלמיניא מצפון לגינוסר. האתר שימש כארמון אומיי, והפך מאוחר יותר למפעל לייצור סוכר. 

ב-2016 הפכה למרצה בכירה במכון לארכאולוגיה, ומאוחר יותר הפכה למרצה הראשונה בתחום הארכאולוגיה המוסלמית בתולדות האוניברסיטה העברית בעלת תקן של קבע. 

ציטרין מלמדת מספר קורסים במכון לארכאולוגיה ובמחלקה למזרח תיכון באוניברסיטה העברית.

מפרסומיה
--------

* Cytryn-Silverman, Katia, **The Road Inns (Khāns) of Bilād al-Shām during the Mamluk Period (1260-1516)**, BAR International Series, Oxford, 2005
* Cytryn-Silverman, Katia, "The Fifth Mīl from Jerusalem: Another Umayyad Milestone from Southern Bilād Al-shām", **Bulletin of the School of Oriental and African Studies**, vol. 70, no. 3, 2007, pp. 603- 610
* Cytryn-Silverman, Katia," Three Minarets in Ramla", **Jerusalem Studies in Arabic and Islam**, vol. 35, 2008, pp. 394- 397
* Cytryn-Silverman, Katia, "The Umayyad Mosque of Tiberias", **Muqarnas** 36, 2009, pp. 37- 71

קישורים חיצוניים
----------------

* ניר חסון, תור הזהב ועידן הסוכר של טבריה, באתר הארץ, 17 באוגוסט 2012
* ד"ר קטיה ציטרין-סילברמן, טבריה וסביבתה התקופה האומיית, ‏אתר רשות העתיקות
* רשימת הפרסומים של ד"ר קטיה ציטרין באתר המכון לארכאולוגיה של האוניברסיטה העברית

הערות שוליים
------------

1. ↑  ד"ר קטיה ציטרין-סלברמן
2. ↑  Katia Cytryn-Silverman The Institute of Archaeology
3. ↑  בטבריה התגלה המסגד הקהילתי העתיק ביותר בעולם, באתר הידען, ‏2021-01-22
4. ↑  ברכות לד"ר קטיה ציטרין-סילברמן על עליתה לדרגת מרצה בכיר במכון לארכיאולוגיה, באתר heb.archaeology.huji.ac.il
**כנסיית כל הקדושים שעל החומה** (באנגלית: **All Hallows-on-the-Wall**) היא כנסייה אנגליקנית בסיטי של לונדון שבאנגליה. הכנסייה נמצאת ברחוב ברוד, במקום שבו עמדה חומת לונדון.

היסטוריה
--------

את הכנסייה הנוכחית בנה ג'ורג' דאנס הצעיר ב-1767 במקום שבו עמדה כנסייה מהמאה ה-12, שנבנתה על מיצד רומי, שהיה חלק מחומת לונדון. הכנסייה הייתה ידועה בכך שנזירים רבים התגוררו במרתפיה. היא ניצלה מהשרפה הגדולה של לונדון בשנת 1666 בשל היותה על חומת לונדון.

דאנס בנה את הכנסייה בהיותו בן 24, לאחר שובו מסיור באיטליה שם למד אדריכלות קלאסית. הכנסייה נבנתה בסגנון קלסי פשוט, בעיטורים המושפעים ממקדש ונוס ורומא בעיר רומא.

הכנסייה שייכת לגילדת הנגרים של לונדון - חברת הנגרים הנאמנה (Worshipful Company of Carpenters) שעורכת את הבחירות שלה בכנסייה מאז המאה ה-15.

במהלך הבליץ במלחמת העולם השנייה נפגעה הכנסייה ונבנתה מחדש בשנות ה-60 של המאה ה-20. כיום משמשת הכנסייה מרכז לארגוני צדקה.

קישורים חיצוניים
----------------

| עיינו גם בפורטלים: |
| --- |
|  | **פורטל לונדון** |
|  | **האדריכלות** |

ויקישיתוף מדיה וקבצים בנושא **כנסיית כל הקדושים שעל החומה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no99062916
* VIAF: 123480018
* WorldCat (עם VIAF): 123480018

 |
כנסיית כל הקדושים שליד המצודה
**כנסיית כל הקדושים שליד המצודה** (באנגלית: **All Hallows-by-the-Tower**) היא כנסייה עתיקה ברחוב בייווארד (Byward) בקרבת מצודת לונדון.

תולדות הכנסייה
--------------

הכנסייה נבנתה בשנת 675 ככנסיית מנזר בארקינג (Barking Abbey) הסקסוני, על יסודות מבנה רומי, וכונתה "כל הקדושים בארקינג" (All Hallows Barking). שרידי המבנה הרומי נמצאים בקריפטה של הכנסייה.

הכנסייה הורחבה ושופצה מספר פעמים בין המאות ה-11 וה-15. בשל קרבתה למצודת לונדון שימשה הכנסייה בפועל ככנסייה של בית המלוכה ובתקופת אדוארד הרביעי קיבלה מעמד זה באופן רשמי, וכל המוצאים להורג במצודת לונדון נקברו בכנסייה.

הכנסייה נפגעה בהתפוצצות בשנת 1649 והמגדל המערבי שלה נהרס. מהשרפה הגדולה של לונדון בשנת 1666 ניצלה הכנסייה בזכות האדמירל ויליאם פן, אביו של ויליאם פן מייסד פנסילבניה, שהרס את כל הבתים סביבה כדי להרחיק ממנה את הלהבות.

הכנסייה שופצה בסוף המאה ה-19, ובשנת 1926 נערכה חפירה ארכאולוגית בקריפטה של הכנסייה, אז נתגלו מרצפות של רחוב רומאי וכן חפצים רבים מהתקופה הרומית.

במהלך הבליץ במלחמת העולם השנייה נהרסה הכנסייה כמעט לחלוטין. בשנת 1957 נחנכה הכנסייה לאחר שנבנתה מחדש תוך שימוש בלבנים ובקטעי הקירות ששרדו. 

מקור הקירות החיצוניים של הכנסייה במאה ה-15, ואחת מדלתות הכניסה היא מהמאה ה-7. כמו כן יש בכנסייה פסלים של קדושים נוצרים מהמאות ה-15 וה-16 ששרדו את ההפצצות ואגן טבילה מעשה ידי גרינלינג גיבונס משנת 1682.

### אנשים ידועים הקשורים לכנסייה

#### הוטבלו בכנסייה

* ויליאם פן, מייסד פנסילבניה, 1644.

#### חתונות

* ג'ון קווינסי אדמס, נשיא ארצות הברית השישי: התחתן בכנסייה בשנת 1797.

#### קברים

בכנסייה נקברו האנשים הבאים שראשם נכרת במצודת לונדון:

* הארכיבישוף ויליאם לאוד
* תומאס מור
* ג'ון פישר

קישורים חיצוניים
----------------

| עיינו גם בפורטלים: |
| --- |
|  | **פורטל לונדון** |
|  | **האדריכלות** |

ויקישיתוף מדיה וקבצים בנושא **כנסיית כל הקדושים שליד המצודה** בוויקישיתוף
* 

* אתר האינטרנט הרשמי של כנסיית כל הקדושים שליד המצודה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552877305171
* LCCN: no92007444
* MusicBrainz: 5d7cbbf1-c6ce-4276-af08-2897232d6b55
* VIAF: 126675650
* WorldCat: lccn-n81024630

 |
פירוש נוסף ערך זה עוסק בכיוון המצביע ישירות "מתחת" מיקום מסוים. אם התכוונתם למשמעות אחרת, ראו נדיר.
המחשת כיוון הנדיר
**נָדִיר** (לפעמים **נָאדִיר**) הוא, באופן כללי, כיוון המצביע ישירות "מתחת" מיקום מסוים (אנך). באסטרונומיה מוגדרת תפיסת "מתחת" ככיוון של כוח הכבידה בכל מקום נתון. המונח לכיוון ההפוך לנדיר (נגד כיוון כח הכבידה) הוא "זניט".

כיוון הנדיר
-----------

עבור מיקום על פני כדור הארץ, המונח "נדיר" מתייחס לכיוון "למטה" אל מרכז כדור הארץ ומעבר לו, כך למשל, ניתן לומר שעבור מקום מסוים, השמש (או כל גוף שמימי אחר) נמצאת בנדיר, כאשר היא נמצאת בדיוק מעל הנקודה האנטיפודית. השמש עוברת בנדיר בחצות הלילה. בדומה לזניט, השמש יכולה להיות בנדיר רק באזור הטרופי, בין חוג הגדי לבין חוג הסרטן. בתחום האזור הטרופי, עוברת השמש בנדיר פעמיים בשנה בכל נקודה גאוגרפית. בקווי הרוחב המרכזיים באזור הטרופי, מתרחשת התופעה בזמנים הבאים:

* בקו המשווה - השמש עוברת בנדיר בחצות הלילה של כל אחד משני ימי השוויון בשנה
* בחוג הסרטן - השמש עוברת בנדיר בחצות הלילה שלפני או אחרי ה-21 בדצמבר (למשל בעיר אסואן במצרים)
* בחוג הגדי - השמש עוברת בנדיר בחצות הלילה שלפני או אחרי ה-21 ביוני

עבור גוף הנמצא במסלול סביב כדור הארץ, הנדיר הוא הכיוון הפונה אל כדור הארץ ומשמש לתיאור הכיוון במרחב של לוויין או של אסטרונאוט המבצע הליכת חלל. מכיוון שהנדיר פונה אל תוך כדור הארץ, לא ניתן להשתמש בו למטרות של תצפית אסטרונומית ולכן הוא פחות שימושי מהזניט.

מקור המילה
----------

המילה נדיר היא במקור שיבוש לביטוי הערבי **نَظِير السَّمْت** ("נד'יר אל-סמת"), שפירושו "נגד הזניט". המילה משמשת גם באופן ציורי לתאר נקודת שפל או משבר בחייו של אדם או במצבו הבריאותי.

קישורים חיצוניים
----------------

* נדיר, באתר אנציקלופדיה בריטניקה (באנגלית)

ויקימילון ערך מילוני בנושא **נדיר#נָדִיר\_ב,**  בוויקימילון
**שנות ה-60 של המאה ה-6** היו העשור השביעי של המאה ה-6, החלו ב-1 בינואר 560 והסתיימו ב-31 בדצמבר 569.

אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
### מלחמה ופוליטיקה

#### מלחמות

* 561 - קרב קול דרם שבעקבותיו הורתה הכנסייה לקולומבה לצאת ולנצר אנשים כמספר ההרוגים בקרב.
* 567 - הגפידים נכבשים סופית על ידי הלומברדים והאווארים.

#### סכסוכים לאומיים ואזוריים

#### אירועים פוליטיים משמעותיים

* 561 - לאחר פטירת כלותאר הראשון ממלכתו חולקה בין 4 בנין.
* 562 - בליסאריוס עומד לדין בקונסטנטינופול בגין שחיתות.
* 567 - חאריברט, מלך פריז נפטר. ממלכתו חולקה בין 3 אחיו.

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **שנות ה-60 של המאה ה-6** בוויקישיתוף

| עשורים במאה ה-6 |
| --- |
|  | << • 500–509 • 510–519 • 520–529 • 530–539 • 540–549 • 550–559 • 560–569 • 570–579 • 580–589 • 590–599 • >> |
**נדים אל־זארו** (29 ביוני 1931–28 בפברואר 2014) היה פוליטיקאי פלסטיני. הוא שימש כראש עיריית רמאללה ואחר כך מילא כמה תפקידי שר במהלך שנות ה-70 של המאה ה-20 בממשלת ירדן.

ביוגרפיה
--------

אל־זארו נולד למשפחה פלסטינית נוצרית עשירה מרמאללה. חלק מבני משפחתו היגרו לארצות הברית, הוא למד רוקחות בטקסס חמש שנים, אחר כך חזר לרמאללה ועבד בבית המרקחת המשפחתי. הוא החל להיות פעיל פוליטית ובשנת 1963, בגיל 32, התמודד בבחירות לראשות עיריית רמאללה ונבחר. בתקופה זו היה נאמן לחוסיין, מלך ירדן. לאחר מלחמת ששת הימים נשאר בתפקיד אך סירב לשתף פעולה עם שלטונות הכיבוש הישראלי. באוקטובר 1968 השיווה את פעילות כוחות צה"ל למעשי הנאצים, לאחר שהוכנסו טנקים לעיר במטרה לפזר הפגנה שקטה של תלמידים. מיד אחר כך נעצר למשך כמה שבועות.

ב־5 באוקטובר 1969, בשעת לילה, התייצבו בביתו שבמרכז רמאללה אנשי ביטחון ישראלים. הם ביקשו ממנו להלוות אליהם, הוא שאל אותם לאן, ולאיזו מטרה, ונענה שאינם יודעים. למחרת אולץ לחצות את גשר אלנבי, והוא גורש לירדן. סיבת הגירוש שסיפקה ישראל הייתה שהוא יזם פעילות פוליטית נגד השלטון הישראלי בגדה המערבית.

בירדן התקבל בכבוד, כתמוך חוסיין, מלך ירדן, וזארו מונה לשר הפנים בקדנציה הרביעית של ראש הממשלה בהג'ת א-תלהוני בתחילת 1970. הוא היה שר התחבורה בתקופתו של ראש הממשלה אחמד אל-לאוזי (1971–1973). הוא המשיך בתפקיד זה במהלך ממשלתו שלאחר מכן של זייד אל-ריפאי. באוקטובר 1981, לאחר 12 שנות גלות בירדן, הורשה לחזור לרמאללה. אחר כך גורש שוב והיה בין מארגני ספינת השיבה בתחילת 1988.

ראו גם
------

* פלסטינים נוצרים

הערות שוליים
------------

1. ↑  "Former minister Zaro passes away". *The Jordan Times*. 1 במרץ 2014. נבדק ב-4 במרץ 2014. `{{cite web}}`:  (עזרה)
2. 1 2  יוסף צוריאל, שר בממשלת חוסיין חוזר לרמאללה אחרי 12 שנות גירוש, מעריב, 30 באוקטובר 1981
3. ↑  פאדי סאלם, ראשי ערים ונכבדים בגדה מביעים התנגדותם לכיבוש, למרחב, 10 בספטמבר 1968  
הבלתי נראה, "העולם הזה", גיליון 1601 מ-8 במאי 1968, עמוד 15
4. ↑  דני רובינשטיין, ראש עיריית רמאללה משווה פעולות צה"ל למעשי הנאצים, דבר, 29 באוקטובר 1968
5. ↑  נכבדי רמאללה מבקשים שיחרור ראש העירייה זארו ומבטיחים שקט בעיר, למרחב, 31 באוקטובר 1968
6. ↑  נעצר ראש עירית רמאללה, דבר, 5 באוקטובר 1969
7. ↑  דני רובינשטיין, רמאללה אחרי גירוש ראש העיר, דבר, 22 באוקטובר 1969
8. ↑  ק. אמנון, ממשלה חדשה בירדן בראשות תלהוני -הוחלף ראש שרותי הבטחון ייצוג בולט לפלשתינאים, על המשמר, 20 באפריל 1970
9. ↑  ראובן מרוז, הפלשתינאים הולכים לוועידה השלום, על המשמר, 7 בדצמבר 1973
10. ↑  יוסף צוריאל, ראש עיריית רמאללה לשעבר הורשה לחזור, מעריב, 25 באוקטובר 1981
11. ↑  גיא בכור, ספינת ’׳אקסודוס הפלסטינית" תשדר מעל הסיפון לישראל, חדשות, 22 בינואר 1988
סכינים של ויקטורינוקס בתצוגה בלוצרן
"אולר שווייצרי" מתוצרת ויקטורינוקס שכל להביו פתוחים לתצוגה
**ויקטורינוקס** (Victorinox) היא חברה לייצור סכינים שבסיסה בעיר איבאך שבשווייץ. במשך שנים הייתה החברה ידועה כאחד משני היצרנים הרשמיים של האולר הצבאי השווייצרי, ומאז רכישתה את החברה המתחרה "ונגר" (Wenger) בשנת 2005 הפכה ויקטורינוקס לספקית האולרים היחידה של צבא שווייץ.

היסטוריה
--------

החברה נוסדה בשנת 1884. בשנת 1891 החלה החברה לספק סכיני כיס מתקפלים לצבא שווייץ. השימוש בסמל המפורסם של החברה, מגן עם צלב, החל ב-1909. באותה שנה מתה אמו של מייסד החברה, קארל אלסנר, והוא שינה את שם החברה ל"ויקטוריה" על שמה. ב-1921, כשהחל שימוש ב"אינוקס" (קיצור בצרפתית למונח "פלדת אל-חלד") במוצרים של החברה, שם החברה שונה שנית ל"ויקטורינוקס" ("ויקטוריה" + "אינוקס").

ב-26 באפריל 2005 החברה רכשה את חברת וונגר, ספקית האולרים השנייה של צבא שווייץ. שתי החברות, שעכשיו נמצאות באותה בעלות, תמשכנה לספק סכינים לצבא שווייץ.

מוצרים
------

### אולר ויקטורינוקס

אולר שווייצרי הוא המוצר המפורסם ביותר של ויקטורינוקס. ישנם מעל 150 דגמים של אולרים הכוללים כלים ואביזרים שונים כגון סכין, מספריים, חולץ פקקים ועוד. בעקבות השנים האחרונות עם צמיחת המדיה הדיגיטלית, יצאה ויקטורינוקס בשנת 2009 עם דגמים חדשים של אולרים בהם קיים זיכרון נייד של בין 2 ל-32 ג'יגה-בייט.

### כרטיס שווייצרי (SwissCard)

הכרטיס עשוי פלסטיק, בעובי של כ-2.5 מ"מ. הכרטיס מכיל סכין, מספריים, סיכה, פצירה שראשה משמש גם כמברג, מלקטת (פינצטה), קיסם שיניים, עט וסרגל. בדגם LITE ישנו גם פנס לד קטן עם נורה אדומה.

### Swisstools

פליירים דמויי לדרמן אשר כוללים בתוכם כלים רבים כמו סכין, פותחן קופסאות שימורים, פותחן בקבוקים, מרצע, מסור וכדומה.

### שעונים

אולר מדגם "Climber" מתוצרת ויקטורינוקס.
חברת ויקטורינוקס מייצרת מספר דגמי שעוני-יד ושעוני-כיס.

### סכיני מטבח

מבחר רחב של סכיני מטבח מיוצרים על ידי ויקטורינוקס. בניגוד למוצרים אחרים, סכיני ויקטורינוקס נושאים בנוסף לפלוס המפורסם גם סמל של יונה - שהוא הסמל הוותיק של הסכינים של ויקטורינוקס.
סכיני המטבח של ויקטורינוקס מחולקים למספר קטגוריות:

1. סכיני שף בעלי ידית פיברוקס. סכיני שף STEMP לא מחוזקות.
2. סכיני שף בעלי ידית עץ - נוחות ביותר ועמידות ביותר.
3. סכיני שף מחוזקות - סדרה קלאסית שמיוצרת בשווייץ.
4. סכיני שף מחוזקות - סדרה משופרת שמיוצרת בגרמניה.

מלבד סכיני השף החברה מייצרת ומשווקת מספר רב מאוד של סכינים מקצועיות ייעודיות כגון סכיני קצב, סכיני שף משוננים, סכינים לקונדיטורים, סכיני פירוק, משחיזים ומוטות השחזה.

כמו כן יש בתמהיל המוצרים של החברה גם מגוון אדיר של קלפנים, פותחני יין, פותחני קופסאות ובעיקר את סכיני הירקות המוכרים אשר נודעים בחדותם הרבה.

### בשמים

החברה עובדת בשיתוף פעולה עם החברה ארמני וייצרה קולקציה חדשה של בשמים

### מזוודות ותיקים

### ביגוד

החברה גם מייצרת בגדים יומיומיים כגון חולצות תחתונים מכנסיים וכדומה

### שונות

מחזיקי מפתחות, שרשראות, ארנקים, ציוד השחזה, נרתיקים לאולרים ולכלים.

קישורים חיצוניים
----------------

ויקישיתוף מדיה וקבצים בנושא **ויקטורינוקס** בוויקישיתוף
* אתר האינטרנט הרשמי של ויקטורינוקס
* ויקטורינוקס, ברשת החברתית פייסבוק
* ויקטורינוקס, ברשת החברתית טוויטר
* ויקטורינוקס, ברשת החברתית אינסטגרם
* ויקטורינוקס, סרטונים בערוץ היוטיוב
* ויקטורינוקס, באתר פינטרסט

|  |  |
| --- | --- |
| בקרת זהויות עריכת הנתון בוויקינתונים | 
* GND: 4571915-9
* LCCN: n85037778
* NKC: pna20211115744
* VIAF: 312817165
* WorldCat: lccn-n85037778

 |
מגדל פחם עשוי פלדה ב-Grosmont Motive Power Depot, בריטניה.
**מגדל פחם** או **תחנת פחם** הוא מבנה המשמש להעמסת פחם כדלק לקטרי קיטור של רכבת. מגדלי פחם מוקמו לעיתים קרובות בדפו או במוסכים לתיקון קטרים.

מגדלי פחם נבנו מעץ, בטון מזוין או פלדה. כמעט בכל המקרים, מגדלי הפחם השתמשו בשיטת הזנת המבוססת על כח הכבידה. מגדל פחם מורכב ממחסן פחם גדול אחד או יותר המוגבהים על עמודים מעל פסי הרכבת, מהם משתחרר הפחם על מנת לגלוש במורד לקרון עזר (tender) של קטר הממתין ליד או מתחת למגדל.

שיטות הרמת הפחם למחסן הייתה מגוונות. הפחם הושלך בדרך כלל מקרון הופר (hopper car) לתוך בור פחם מתחת לפסי הרכבת הסמוכים למגדל. מבור הפחם, שרשרת עם דליים מונעת על ידי מנוע (סוג של מסוע) הייתה מעלה את הפחם לראש המגדל, שם הוא נשפך למחסן. בחלק מהאתרים הונפו קרונות עם פחם עצמם על מנת לשפוך את הפחם למחסן. לעיתים קרובות, הותקנו במגדלי פחם גם צינורות להזרמת חול, כך שניתן היה למלא את ארגז החול של הקטר ביחד עם חידוש מלאי הפחם.

כשבמהלך שנות ה-50 הופסק השימוש בקטרי קיטור במסילות הברזל ובמקומם נכנסו קטרי דיזל, נגמר הצורך במגדלי פחם. מגדלי בטון רבים נשארים במקומם אלא אם הם מפריעים לעבודות אחרות בשל העלות הגבוהה של הריסת המבנים המאסיביים הללו.

גלריה
-----

* טמוקו, צ'ילהטמוקו, צ'ילה
* Tarnowskie Góry, פוליןTarnowskie Góry, פולין
* SAR Class 25NC 3437 (4-8-4) ב-Beaconsfield Coal Stage, דרום אפריקהSAR Class 25NC 3437 (4-8-4) ב-Beaconsfield Coal Stage, דרום אפריקה
* קרנפורת', בריטניהקרנפורת', בריטניה
* אימינגהם, בריטניהאימינגהם, בריטניה
* סידר היל יארד, קונטיקטסידר היל יארד, קונטיקט
* בלופילד, מערב וירג'יניהבלופילד, מערב וירג'יניה
* קטר 2576 מעל תחנת אפר מחלף ותחנת פחם בתחנות הרכבת שיקגו ונורת'ווסטרן, שיקגו, אילינוי (נהרסה)קטר 2576 מעל תחנת אפר מחלף ותחנת פחם בתחנות הרכבת שיקגו ונורת'ווסטרן, שיקגו, אילינוי (נהרסה)
* Collinwood Yard, קליבלנד, אוהיו (נהרס)Collinwood Yard, קליבלנד, אוהיו (נהרס)
* Grand Trunk Western Coal Tower, גרנד הייבן, מישיגןGrand Trunk Western Coal Tower, גרנד הייבן, מישיגן

קישורים חיצוניים
----------------

ויקישיתוף מדיה וקבצים בנושא **מגדל פחם** בוויקישיתוף
**מיקלוש "מיקי" פהר** (בהונגרית: **Miklós "Miki" Fehér**; ‏ 20 ביולי 1979 בטטבאניה שבהונגריה - 25 בינואר 2004 בגימארייש שבפורטוגל) היה כדורגלן הונגרי ששיחק בעמדת החלוץ.

קריירת מועדונים
---------------

פהר נולד בטטבאניה שבהונגריה. הוא החל את הקריירה המקצוענית שלו בגיור, מועדון כדורגל מליגת העל ההונגרית. בשנת 1998 חתם פהר בפורטו מליגת העל הפורטוגלית, אך מעולם לא הפך לשחקן הרכב קבוע בקבוצה הבוגרת. כדי לצבור ניסיון הוא הושאל לסלגיירוש ולאחר מכן לספורטינג בראגה.

עונתו בספורטינג בראגה הייתה העונה המוצלחת ביותר שלו, כשהבקיע 14 שערי ליגה ב-26 הופעות. לאחר שיו"ר פורטו רב עם סוכנו של פהר, והשחקן סירב להיפרד מסוכנו, עזב פהר והצטרף לבנפיקה ליסבון, מבכירות הקבוצות בפורטוגל.

### מותו

ב-25 בינואר 2004 נכלל פהר בסגל בנפיקה ליסבון במשחק החוץ נגד ויטוריה דה גימארייש. המשחק שודר בשידור חי בערוצי הטלוויזיה. פהר עלה כמחליף ובישל את השער היחיד במשחק. בתוספת הזמן קיבל פהר כרטיס צהוב, ולפתע התכופף ולאחר מכן נפל על הקרקע.

שחקני שתי הקבוצות ניגשו להעניק לפהר עזרה ראשונה לפני הגעת הצוות הרפואי. הצוות הרפואי ביצע בפהר החייאה, ולאחר מכן הגיע למגרש אמבולנס והבהיל את פהר לבית החולים. התקשורת הפורטוגלית סיקרה את מצבו במשך כל היום, וזמן קצר לפני חצות אושר מותו של פהר. סיבת המוות הייתה הפרעת קצב בשל קרדיומיופתיה היפרטרופית.

כאות הנצחה החליטו בבנפיקה ליסבון לא להשתמש יותר בחולצה מספר 29, מספרו של פהר. משלחת של המועדון, שכללה את כל שחקני הסגל, הגיעה להונגריה כדי להעניק להוריו של פהר את מדליית האליפות לעונת 2004/2005. ב-9 באוקטובר 2009, יום לפני משחקן בין נבחרת פורטוגל ונבחרת הונגריה בליסבון, הניחו שחקני נבחרת הונגריה זר לזכרו ליד פסל בדמותו במגרש האימונים של בנפיקה ליסבון.

קריירה בינלאומית
----------------

ב-10 באוקטובר 1998 ערך פהר את הופעת הבכורה שלו בנבחרת הונגריה, כשהחליף את פרנץ הורבאט בדקה השישית בניצחון 4-0 על נבחרת אזרבייג'ן במסגרת מוקדמות יורו 2000. באותו משחק הבקיע פהר את שער הבכורה שלו בנבחרת.

ב-11 באוקטובר 2000 הבקיע פהר שלושער בניצחון 6-1 על נבחרת ליטא במסגרת מוקדמות מונדיאל 2002.

תארים
-----

פורטו
* אליפות פורטוגל (1): 1998/1999
* הגביע הפורטוגלי (1): 1999/2000
* הסופר קאפ הפורטוגלי (1): 1998

בנפיקה
* הגביע הפורטוגלי (1): 2003/2004

אישיים
* השחקן ההונגרי הצעיר של השנה (1): 1997

קישורים חיצוניים
----------------

ויקישיתוף מדיה וקבצים בנושא **מיקלוש פהר** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* מיקלוש פהר, באתר "Find a Grave" (באנגלית)
**נדידת הדינוזאורים** (באנגלית: **March of the Dinosaurs**) הוא סרט אנימציה ממוחשבת שיצא ב-2011 העוקב אחרי דינוזאורים מתקופת קרטיקון עליון החיים באזור הארקטי של קנדה שנודדים מעל 1,000 קילומטרים דרומה בחורף הקר. הסרט מבוסס על סדרת הטלוויזיה ללכת עם דינוזאורים, ודומה מאוד לסרט שיצא על הסדרה ללכת בין דינוזאורים משנת 2013.

הסרט יצא לאקרנים בבריטניה וקנדה ב-27 במאי 2011 בקריינותו של סטיבן פריי.

עלילה
-----

אדמונטוזאורוס צעיר המכונה "פני צלקת" עקב פציעה שנגרמה מנאנוקזאורוס (ייתכן שגורגוזאורוס) טורף, חי לפני 70 מיליון שנה במערב קנדה שמעל האזור הארקטי. במהלך הסתיו הראשון שלו חבריו מתחילים לנדוד דרומה יחד עם עדר של פכיריינוזאורוס מקורננים. מסעם מלא בסכנות מצד טורפים כמו האלברטוזאורוס והפרוגנתודון, אוכלי נבלות כמו הקריודרקון (מכונה קואצלקואטלוס), הקור הכבד, נהרות שוצפים ורעב עקב היעלמות הצמחייה הקייצית. בינתיים צעיר טרודון המחפש יונקים קטנים כמו היונאקומיס מתמודד עם יריבים זכרים בוגרים ונאבק על כל פיסת מזון אפשרית. רק הטרודונים הזריזים, הנאנוקזאורוס והאדמונטוניה המשוריין (מכונה סתם אנקילוזאור) מצליחים להישאר בצפון במהלך כל החורף.

יצורים המופיעים בסרט
--------------------

* אלברטוזאורוס
* קריודרקון (מכונה קואצלקואטלוס ונכלל בעבר בסוגו)
* אדמונטוניה (מכונה סתם אנקילוזאור)
* אדמונטוזאורוס
* נאנוקזאורוס (מכונה גורגוזאורוס)
* פכיריינוזאורוס
* פרוגנתודון
* טרודון
* יונאקומיס

קישורים חיצוניים
----------------

* "נדידת הדינוזאורים", במסד הנתונים הקולנועיים IMDb (באנגלית)
* "נדידת הדינוזאורים", באתר AllMovie (באנגלית)
* "נדידת הדינוזאורים", באתר Rotten Tomatoes (באנגלית)
* "נדידת הדינוזאורים", במסד הנתונים הקולנועיים KinoPoisk (ברוסית)
פירוש נוסף ערך זה עוסק בעיר בגאנה. אם התכוונתם למאכל מסורתי מסו-אמריקאי, ראו טמלה.

**טמלה** או **טאמאלה** (**Tamale**) היא העיר הרביעית בגודלה בגאנה ובירת המחוז הצפוני במדינה. העיר נמצאת באזור הסוואנה של גאנה, כ-600 ק"מ צפונית לבירה אקרה. הודות למיקומה המרכזי, היא משמשת כמרכז כלכלי ואדמיניסטרטיבי של צפון גאנה. רוב תושבי העיר הם מוסלמים ונמצאים בה מסגדים רבים.

היסטוריה
--------

טמלה ממוקמת על צומת של שלוש דרכי מסחר עתיקות. לא רבות ידוע על עברה של העיר. עם זאת, האזור העתיק ביותר שלה, הכולל כיום את המסגד הגדול ואת השוק המרכזי, היה מיושב במשך מאות שנים ושימש צומת דרכים חשוב שחיבר את אזור הסאהל עם אזורי החוף. החבל בו נמצאת העיר, שנקרא בעבר גולקפגו (Gulkpegu), היה אחד משבעה מרכזי שלטון מחוזיים שהרכיבו יחד את ממלכת דאגבון (Dagbon). השליט המקומי של טמלה נקרא **גולקפה-נאא** (**Gulkpe-Naa**) - תואר שאותו נושא המנהיג המסורתי המקומי גם כיום. ב-1899 חולקה ממלכת דאגבון בין בריטניה לגרמניה. הבירה המסורתית של הממלכה, ינדי (Yendi), עברה לצד הגרמני ואילו טמלה נותרה בשטח הבריטי - דבר שחיזק את מעמדה ואיפשר מאוחר יותר את הפיכתה לבירת המחוז הצפוני של המושבה הבריטית "חוף הזהב".

שכונות העיר החלו להיבנות סביב ארמונו של הגולקפה-נאא, כאשר לכל שכונה מנהיג שבטי מקומי משלה. עם התפתחות העיר החלו זורמים אליה תושבים מאזורי הספר הצפוניים, הנמצאים כיום בבורקינה פאסו. 

בשנות ה-70' של המאה ה-20 החלו להיבנות בעיר שכונות מודרניות מתוכננות במודל "שחמט" של רחובות אופקיים ואנכיים.

בשנת 2004 זכתה טמלה למעמד רשמי של מטרופולין.

בשנת 2008 אירחה העיר כמה ממשחקי גביע אפריקה לאומות.

מוסדות חינוך
------------

טמלה היא מרכז השכלה וחינוך לאזור צפון גאנה. בשטח העיר שוכנים למעלה מ-700 בתי ספר ומוסדות חינוך, בהם בתי-ספר יסודיים ותיכונים רבים, בתי ספר טכניים/מקצועיים, שני קולג'ים, טכניון מקומי ושתי אוניברסיטאות, ציבורית ופרטית. בנוסף מארחת העיר שני קמפוסים של האוניברסיטה ללימודי פיתוח (UDS).

גלריית תמונות
-------------

* שוק בטמלהשוק בטמלה
* מסגד אחמדיה בטמלהמסגד אחמדיה בטמלה
* מטה האוניברסיטה ללימודי פיתוח (USD) בטמלהמטה האוניברסיטה ללימודי פיתוח (USD) בטמלה
* אצטדיון טמלה אירח כמה ממשחקי גביע אפריקה לאומות 2008אצטדיון טמלה אירח כמה ממשחקי גביע אפריקה לאומות 2008

קישורים חיצוניים
----------------

* 

* אתר האינטרנט הרשמי של טאמאלה

ויקישיתוף מדיה וקבצים בנושא **טאמאלה** בוויקישיתוף
* מידע על המחוז הצפוני ועל העיר טמלה באתר ממשלת גאנה
* טאמאלה, באתר אנציקלופדיה בריטניקה (באנגלית)

הערות שוליים
------------

1. ↑  מפקד אוכלוסין 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566861705171
* GND: 3001770-1
* VIAF: 145425685
* WorldCat (עם VIAF): 145425685

 |
**קונסטנטין השלישי** (באנגלית: **Constantine III**, בגאלית סקוטית: **קאוסאנטין מק קואילאין**- **Causantín mac Cuiléin** באיות עתיק, **Còiseam mac Chailein** באיות מודרני, כלומר "קונסטנטין בנו של קולין";‏ 971 לערך - 997) היה מלך סקוטלנד משנת 995 ועד מותו.

בעבר נקרא בכינוי "קונסטנטין הרביעי" מאחר שספירת מלכי סקוטלנד כללה גם את קאוסטנטין, מלך הפיקטים, אולם מחקרים היסטוריים מהתקופה הוויקטוריאנית קבעו כי קונסטנטין היה השלישי מבין מלכי סקוטלנד אשר נשא בשם זה.

קורות חיים
----------

קונסטנטין היה בנו של קולן, מלך סקוטלנד (Cuilén mac Iduilb). קונסטנטין הומלך כמלך סקוטלנד לאחר מותו של קנת השני (סינאד מק מל קולם), אשר ככל הנראה נרצח על יד פינגואלה, בתו של קונקאר מורמאר אנגוס. היסטוריונים סבורים שהרצחו של קנת בוצע ביוזמת קונסטנטין.

ג'ון מפרדון מכנה את קונסטנטין בכינוי "הקירח" אולם אין עדויות אחרות להיות קונסטנטין קירח.

על פי "דברי ימי מלכי אלבה" מלך קונסטנטין 18 חודשים. "דברי ימי טיגרנאך" מציין כי קונסטנטין נהרג בקרב בשנת 997, ככל הנראה בראת'אינבראמונד (Rathinveramond) - במפגש נהר אלמונד עם הנהר טיי, בסמוך לפרת'. ככל הנראה קנת השלישי הרג את קונסטנטין ומלך אחריו.

לקונסטנטין לא היו צאצאים.

קישורים חיצוניים
----------------

ויקישיתוף מדיה וקבצים בנושא **קונסטנטין השלישי, מלך סקוטלנד** בוויקישיתוף
* קונסטנטין השלישי, מלך סקוטלנד, באתר אנציקלופדיה בריטניקה (באנגלית)

| מלכי סקוטלנדהמלכים הפיקטים → **בית אלפין** ← בית דאנקלדקנת הראשון (834–858) |
| --- |
| דונלד הראשון | קונסטנטין הראשון | אייד' | גיריק | דונלד השני | קונסטנטין השני | מלקולם הראשון | אינדלף |
| 858–862 | 862–877 | 877–878 | 878–889 | 889–900 | 900–934 | 934–954 | 954–962 |
| דאב | קולן | קנת השני | אמלאיב | קנת השני | קונסטנטין השלישי | קנת השלישי | מלקולם השני |
| 962–967 | 967–971 | 971–973 | 973–977 | 977–995 | 995–997 | 997–1005 | 1005–1034 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1013279530
* VIAF: 173222704
* WorldCat (עם VIAF): 173222704

 |
קפלר 10bהדמיה של קפלר 10B
**קפלר 10-בי** (באנגלית: **Kepler-10b**) הוא כוכב הלכת הארצי הראשון שהתגלה מחוץ למערכת השמש על ידי טלסקופ החלל "קפלר". קפלר 10-בי נתגלה לאחר מספר חודשים של איסוף נתונים במהלך משימת "קפלר" של נאס"א, שמטרתה לגלות כוכבי לכת דמויי כדור הארץ העוברים מול הכוכבים אותם הם מקיפים.

קפלר 10-בי שוכן קרוב מאוד לכוכב שלו, קפלר 10, וכתוצאה מכך חם מדי מכדי לאפשר קיום של צורות חיים. התגלית של כוכב הלכת פורסמה על ידי נאס"א ב-10 בינואר 2011.

גילוי כוכב הלכת
---------------

סוכנות החלל האמריקאית, נאס"א, שלחה טלסקופ מיוחד, שנקרא על שם האסטרונום הגרמני, יוהאנס קפלר, ותפקידו היה להגיע לידי איתור של כוכבי לכת מחוץ למערכת השמש.

במבט על עצמת האור של כוכב - שמש, במקרה הזה, הכוכב קפלר 10, ניתן לראות שהעוצמה משתנה באופן מחזורי. פעם ביום, בערך, העוצמה יורדת מעט.

הסיבה לכך היא שעצם כלשהו, במקרה הזה כוכב לכת, עובר בין הכוכב לבין המתבוננים, ואז יורדת עוצמת האור. כך גילו את כוכב הלכת קפלר 10-בי, שהמיוחד בו שהוא כוכב הלכת הראשון שהתגלה, בעל קרקע מוצקה.

תכונות
------

קפלר 10, הכוכב שמכיל בתוכו את קפלר 10-בי, ממוקם 560 שנות אור ממערכת השמש שלנו והוא נמצא בתוך קבוצת הכוכבים דרקון. קפלר 10 בערך באותו גודל כמו השמש שלנו, עם גיל מוערך של 12 מיליארד שנים.

כוכב הלכת קפלר 10-בי הוא כוכב הלכת הראשון שנמצא במסלול של הכוכב קפלר 10. בעקבות זאת, הוא כוכב הלכת מסדר B של קפלר 10.

קפלר 10-בי בעל קוטר של פי 1.4 משל כדור הארץ, ומסה גדולה פי 3.33 יותר מזו של כדור הארץ. הוא מאוד קרוב במסלולו לשמש שלו. הוא מקיף אותה פעם ביום. הוא מאוד חם, כ־1,800 מעלות קלווין. כך שגם ברזל יהיה במצב נוזל על פניו. אין אפשרות לחיים על כוכב לכת זה.

טלסקופ החלל קפלר
----------------

טלסקופ החלל קפלר הוא טלסקופ המיועד לחיפוש כוכבי לכת חוץ-שמשיים דמויי ארץ.

דיאגרמה של טלסקופ החלל קפלר
באמצעותו, נערכות תצפיות על יותר מ-100,000 כוכבים במטרה לגלות ליקויים מחזוריים של הכוכבים על ידי כוכבי לכת שמקיפים אותם. המשימה היא חלק מפרויקט דיסקברי של נאס"א הכולל משימות ייעודיות בעלות נמוכה, ונקראת על שמו של יוהאנס קפלר, אסטרונום גרמני בן המאה ה-17.

טלסקופ החלל "קפלר" של נאס"א גילה את כוכב הלכת הראשון מחוץ למערכת השמש שלנו.

קישורים חיצוניים
----------------

ויקישיתוף מדיה וקבצים בנושא **קפלר-10b** בוויקישיתוף
* קפלר-10b, בבסיס הנתונים SIMBAD לגרמי שמיים אסטרונומיים
**רוני בלקלי** (באנגלית: **Ronee Blakley**; נולדה ב-24 באוגוסט 1945) היא שחקנית קולנוע וזמרת אמריקאית. הייתה מועמדת לפרס אוסקר לשחקנית המשנה הטובה ביותר, פרס גלובוס הזהב, פרס באפט"א ולפרס גראמי על הופעתה ושירתה בסרט "נאשוויל".

ביוגרפיה
--------

בלקלי נולדה בעיר נאמפה שבמדינת איידהו, בתם של קרול ורונלד בלקלי.
למדה ב"אוניברסיטת סטנפורד" וב"מכללת מילס שבאוקלנד, לפני שעברה להתגורר בני יורק וללמוד בבית ספר לאומנויות המפורסם "בית הספר ג'וליארד".
בלקלי היא אמא לבת יחידה, הסופרת שרה בלייקלי-קרטוורייט מגירושיה מהבמאי הגרמני וים ונדרס.

קריירה
------

### מוזיקלית

החלה את דרכה כזמרת קאנטרי באולם הקונצרטים "קרנגי הול", שם שרה את שיריו של גרשון קינגסלי.
בלקלי הוציאה את אלבום הבכורה שלה "Ronee Blakley" בשנת 1972 באדיבות חברת התקליטים "אלקטרה רקורדס".
בשנת 1975 הוציאה את אלבומה השני והמוערך בקריירה "Welcome" ושרה שלושה שירים בפסקול של הסרט בכיכובה "נאשוויל", על עבודתה המוזיקלית בסרט הייתה מועמדת לפרס גראמי ביחד עם יוצרים אחרים.
במהלך הקריירה שלה כזמרת הוציאה בלקלי שמונה אלבומים.

### משחק

התפקיד בגינו זכתה לפרסום הרב ביותר היה תפקידה הראשון בתור כוכבת הקאנטרי ברברה ג'ין, בסרטו של רוברט אלטמן "נאשוויל". על הופעתה בסרט הייתה מועמדת לפרס אוסקר לשחקנית המשנה הטובה ביותר, לפרס באפט"א ולשני פרסי גלובוס הזהב לשחקנית המשנה ולפריצת השנה. בלקלי התפרסמה לאחר מכן בתפקידים מועטים בלבד, הבולטים בהם היו מארג', אמה האלכוהוליסטית של הנערה ננסי תומפסון בסרט האימה "סיוט ברחוב אלם" והמקשרת, בסרט הפשע "הנהג".

פילמוגרפיה נבחרת
----------------

* נאשוויל (1975)
* התיקים הסודיים של ג. אדגר הובר (1977)
* רנאלדו וקלרה (1978)
* הנהג (1978)
* בהצלחה גברת ווייקוף (1979)
* היא באה לעמק (1979)
* כדור בולטימור (1980)
* סיוט ברחוב אלם (1984)
* חזרתו של צל הרשע (1987)
* מישהו לאהוב (1987)

אלבומים
-------

* "Ronee Blakley" 1972
* "Welcome" 1975
* "I Played It for You" 2007
* "Freespeak" 2008
* "Lightning Over Water Soundtrack "2008
* "Ronee Blakley Live at the Mint "2008
* "River Nile "2009
* "Grief Holes" 2009

קישורים חיצוניים
----------------

ויקישיתוף מדיה וקבצים בנושא **רוני בלקלי** בוויקישיתוף
* אתר האינטרנט הרשמי של רוני בלקלי

* רוני בלקלי, במסד הנתונים הקולנועיים IMDb (באנגלית)

* רוני בלקלי, באתר AllMovie (באנגלית)

* רוני בלקלי, באתר Rotten Tomatoes (באנגלית)

* רוני בלקלי, במסד הנתונים הקולנועיים KinoPoisk (ברוסית)

* רוני בלקלי, באתר MusicBrainz (באנגלית)

* רוני בלקלי, באתר Yandex.Music (ברוסית)

* רוני בלקלי, באתר Discogs (באנגלית)

* רוני בלקלי, באתר Songkick (באנגלית)

* רוני בלקלי, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007605318305171
* BNE: XX1554238
* BnF: cb140089751 (data)
* GND: 1061485986
* ISNI: 0000 0000 7825 1900
* LCCN: no98026805
* MusicBrainz: caddd3e0-79c8-46b6-a566-3848f91069c1
* NKC: xx0071012
* SNAC: w6ng5mhm
* SUDOC: 074006223
* VIAF: 85762382
* WorldCat: lccn-no98026805

 |
**קונסטנטין דוברוג'אנו-גֶריה** (ברומנית: **Constantin Dobrogeanu-Gherea**;‏ 1855–1920), נולד בשם **סולומון כ"ץ**, הוגה-דעות מרקסיסטי, סוציולוג, מבקר ספרותי ועיתונאי רומני, במוצאו - יהודי יליד אוקראינה. אביו של אלכסנדרו דוברוג'אנו-גריה, ממייסדי המפלגה הקומוניסטית הרומנית.

חייו
----

קונסטנטין דוברוג'אנו-גריה נולד במשפחה יהודית בעיר דניפרופטרובסק, באוקראינה (בימים ההם העיר נקראה יקטרינוסלב והייתה באימפריה הרוסית) ונפטר בבוקרשט, רומניה.

קונסטנטין דוברוג'אנו-גריה היה ממנהיגי המפלגה הסוציאליסטית, אדם בעל השפעה רבה ובעל קשרים עם ראשי הסוציאליסטים של תקופתו. דוברוג'אנו-גריה הוא מחברו של הספר המוערך "נאויובג'יזם", עבודה כלכלית-סוציולוגית על מצב האריסים בחקלאות הרומנית. הוא כתב ספרי ביקורת רבים והיה מדובריה הראשיים של התנועה הסוציאליסטית ונושא דגלה בדיאלוגים שהתפרסמו בעיתונות.

לאון טרוצקי אמר על קונסטנטין דוברוג'אנו-גריה: "בין השרים, הדיפלומטים וראשי הערים של רומניה, לא מעטים הם אלה שלמדו את מושגי היסוד שלהם מגראה והם לא היחידים. משנת 1890 גראה הוביל את הדור הראשון של עמלים רומנים אל לימודי המרקסיזם והלניניזם. גראה ורקובסקי היו הראשונים שהובילו מפלגות סוציאליסטיות אל המהפכה הרוסית ויצרו דגם חדש של מפלגה סוציאליסטית".

גראה פרסם שלושה כרכים של ביקורות ספרותיות, היה ממקורביו של יון לוקה קאראג'אלה וכתב מאמר חשוב על הפסימיזם של מיכאי אמינסקו.

קישורים חיצוניים
----------------

ויקישיתוף מדיה וקבצים בנושא **קונסטנטין דוברוג'אנו-גריה** בוויקישיתוף
* מאמר של לאון טרוצקי על קונסטנטין דוברוג'אנו-גריה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260438105171
* BNE: XX1016019
* BnF: cb12676497p (data)
* CiNii: DA10358951
* GND: 129698636
* ISNI: 0000 0000 8156 6751
* LCCN: n50059893
* NKC: skuk0000471
* NLG: 150720
* NTA: 128241772
* SELIBR: 49422
* SUDOC: 080834132
* VIAF: 76437881
* WorldCat: lccn-n50059893

 |
**אנדראס בייר מקסו** (בדנית: **Andreas Beyer Maxsø**; נולד ב-18 במרץ 1994 בהבידוברה שבדנמרק) הוא כדורגלן דני המשחק בעמדת הבלם בקבוצת ברונדבי מליגת העל הדנית ובנבחרת דנמרק.

קריירת מועדונים
---------------

מקסו גדל במחלקת הנוער של ברונדבי, אליה הצטרף בגיל שש.

בשנת 2010 הצטרף מקסו אל מחלקת הנוער של נורשלן. ב-9 בדצמבר 2012 הוא ערך את הופעת הבכורה שלו בקבוצה הבוגרת של המועדון, בהפסד 1–4 לפ.צ. קופנהגן במסגרת ליגת העל הדנית. בסך הכל ערך 108 הופעות ליגה במדי המועדון, בהן הבקיע ארבעה שערים.

ב-4 באוגוסט 2017 חתם מקסו באוסמנליספור מליגת העל הטורקית. ב-13 באוגוסט הוא ערך את הופעת הבכורה שלו במועדון, בהפסד 1–3 לייני מלטיהספור במסגרת המחזור הראשון בליגה לעונת 2017/2018. במשחק זה הבקיע את שערו היחיד במדי המועדון. בסך הכל ערך 20 הופעות ליגה במדי המועדון.

ב-29 ביוני 2018 חתם מקסו על חוזה לשלוש עונות בפ.צ. ציריך מליגת העל השווייצרית. הוא ערך 28 הופעות ליגה במדי המועדון, והבקיע שער אחד.

ב-3 ביולי 2019 חתם מקסו באורדינגן 05 מהליגה הגרמנית השלישית. הוא ערך חמש הופעות ליגה במדי המועדון.

ב-9 בספטמבר 2019 חתם מקסו על חוזה לארבע עונות בברונדבי מליגת העל הדנית.

קריירה בינלאומית
----------------

ב-11 בנובמבר 2020 ערך מקסו את הופעת הבכורה שלו בנבחרת דנמרק, בניצחון 0–2 על נבחרת שוודיה במשחק ידידות.

תארים
-----

ברונדבי
* אליפות דנמרק (1): 2020/2021

קישורים חיצוניים
----------------

ויקישיתוף מדיה וקבצים בנושא **אנדראס מקסו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. 1 2  Superliga-kometen: Derfor sagde jeg nej til FCK, Brøndby - og udlandet באתר B.T. ‏ 24 ביולי 2016 (בדנית)
2. ↑  ANDREAS MAXSØ SOLGT TIL OSMANLISPOR באתר הרשמי של נורשלן, 4 באוגוסט 2017 (בדנית)
3. ↑  FC Zürich verpflichtet Innenverteidiger Andreas Maxsø באתר הרשמי של פ.צ. ציריך, 29 ביוני 2018 (בגרמנית)
4. ↑  Top-Transfer: Andreas Maxsö kommt zum KFC באתר הרשמי של אורדינגן 05, 3 ביולי 2019 (בגרמנית)
5. ↑  Andreas Maxsø er Brøndby-spiller באתר הרשמי של ברונדבי, 9 בספטמבר 2019 (בדנית)
**קפליני** (באיטלקית: "שערות קטנות") היא סוג דק של פסטה איטלקית, בעלת קוטר שנע בין 0.85 עד 0.92 מילימטרים. היא עשויה בצורה של רצועה ארוכה ודקה, בדומה לספגטי. "Capelli d'angelo" (בעברית: "שיער מלאך" - ומכאן נובע השם "פסטת שיער מלאך") היא אפילו דקה יותר עם קוטר שנע בן 0.78 ל-0.88 מילימטרים. לרוב היא נמכרת בצורה דמוית קן.

"Capelli d'angelo" הייתה פופולרית באיטליה לפחות מאז המאה ה-14, והיא ידועה במרקמה העדין והקל. בשל דקותה, היא המתאימה ביותר למרקים או מנות עם רטבים קלים, כגון אלו שנעשים עם פירות ים או ירקות. היא גם פופולרית למנות עם טעמים בהשראה אסייתית מכיוון שהיא יכולה לספוג בקלות את הטעמים של המרכיבים הנלווים.

ראו גם
------

* זיטי
* פסטינה

קישורים חיצוניים
----------------

ויקישיתוף מדיה וקבצים בנושא **קפליני** בוויקישיתוף

הערות שוליים
------------

1. ↑  De Cecco since 1886 EN - Semolina Pasta - Traditional range - Long Shapes - capellini 9, web.archive.org, ‏20 בדצמבר 2020
2. ↑  De Cecco since 1886 EN - Semolina Pasta - Specialities - Gastronomic Specialities - capelli d angelo 209, web.archive.org, ‏28 במרץ 2012
**אנדראס הינקל** (גרמנית: **Andreas Hinkel**; נולד ב-26 במרץ 1982) הוא כדורגלן עבר גרמני אשר שיחק בעמדת המגן, וכיום מאמן כדורגל.

הינקל החל את הקריירה בקבוצה הבוגרת של שטוטגרט בשנת 2000, ובעונת 2002/2003 סיים עם קבוצתו את הבונדסליגה במקום השני. עונה לאחר מכן, שיחק לראשונה בליגת האלופות. במרץ 2004, סבל מפציעה שמנעה ממנו לשחק תקופה ארוכה.

ב-23 ביוני 2006 חתם הינקל על חוזה לארבע שנים במועדון הספרדי סביליה. לפי דיווחים שונים, סביליה שילמה עבורו כ-4 מיליון אירו. הינקל זכה עם סביליה בגביע אופ"א בשנת 2007, אחרי ניצחון בגמר מול אספניול. בנוסף זכה עם סביליה גם בסופר קאפ האירופי, לאחר ניצחון ברצלונה.

ב-4 בינואר 2008 הוא חתם בסלטיק מליגת העל הסקוטית תמורת 1.9 מיליון לירות שטרלינג, לאחר שלא הרבה לשחק בעמדת המגן של סביליה בגלל התחרות על המקום בהרכב עם דניאל אלבש. הוא ערך את הופעת הבכורה שלו בניצחון 3 - 0 על סטירלינג אלביון בגביע הסקוטי, שמונה ימים לאחר הצטרפותו לקבוצה. את שערו הראשון בסלטיק הוא הבקיע בניצחון הביתי 3 - 0 על הארטס ב-16 בפברואר. בסיום העונה זכו הינקל וסלטיק באליפות, לאחר שהקבוצה צימצמה פער של 10 נקודות מיריבתה העירונית גלאזגו ריינג'רס.

בעונה שלאחר מכן הפסידה סלטיק את האליפות לריינג'רס במחזור האחרון, אך ניצחה אותה בגמר גביע הליגה הסקוטית בתוצאה 2 - 0, ובאופן זה זכה הינקל בתוארו השני בקבוצה.

ב-6 באוקטובר 2011 חתם בפרייבורג בהעברה חופשית, וב-10 בספטמבר 2012 הודיע על פרישה.

הינקל נכלל בסגל הנרחב של נבחרת גרמניה. הוא ערך את הופעת הבכורה שלו במשחק מול נבחרת סרביה ומונטנגרו ב-2003. הוא היה בסגל הנבחרת ליורו 2004, אך החמיץ את מונדיאל 2006 בשל פציעה.

לאחר פרישתו, החל הינקל לאמן בקבוצות נוער של שטוטגרט ובקבוצת המילואים. באוקטובר 2018 מונה הינקל כמאמן זמני של הקבוצה הבכירה של שטוטגרט, לאחר פיטוריו של טייפון קורקוט. כעבור מספר ימים, מונה במקומו מרקוס ויינצירל כמאמן הקבוע.

קישורים חיצוניים
----------------

ויקישיתוף מדיה וקבצים בנושא **אנדראס הינקל** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

| **נבחרת גרמניה – יורו 2004** |
| --- |
| 1 קאן • 
2 הינקל • 
3 פרידריך • 
4 ורנס • 
5 נובוטני • 
6 באומן • 
7 שוויינשטייגר • 
8 האמאן • 
9 בוביץ' • 
10 קוראני • 
11 קלוזה • 
12 להמן •
13 באלאק • 
14 ברדריץ' •
15 קל •
16 ירמיס •
17 ציגה •
18 ארנסט •
19 שניידר •
20 פודולסקי •
21 לאם •
22 פרינגס •
23 הילדברנד •
מאמן: פלר | גרמניהגרמניה |
**קפלר-20** הוא כוכב דמוי שמש שנמצא במרחק של כ-945 שנות אור ממערכת השמש בקבוצת הכוכבים נבל, ומסביבו מערכת כוכבי לכת בת חמישה כוכבי לכת, שמהם שניים קרובים בגודלם לכדור הארץ. טמפרטורת פני השטח שלו דומה לזו של השמש, אך גילו כ-8.8 מיליארד שנים (לעומת השמש- 4.5 מיליארד). ב-20 בדצמבר 2011 פרסמה נאס"א על גילוי שני כוכבי לכת בעלי רדיוס דומה לכדור הארץ המקיפים את קפלר-20. זוהי פעם ראשונה שאושר גילויו של כוכב לכת חוץ-שמשי דמוי גודל ארץ.

כוכבי הלכת
----------

חמשת כוכבי הלכת מקיפים את קפלר-20 במסלולים קרובים מאוד, בין 0.045 ל-0.35 יחידות אסטרונומיות מכוכב האם (לשם השוואה, מרחקו הממוצע של כוכב חמה מהשמש הוא 0.39 יחידות אסטרונומיות ואילו מרחקו של כדור הארץ כיחידה אסטרונומית אחת). הסדר של כוכבי הלכת במערכת על פי מרחקם מהכוכב הוא f ,c ,e ,b ו-d. כל כוכבי הלכת התגלו על ידי טלסקופ החלל קפלר באמצעות שיטת ליקוי.

קפלר-20e הוא כוכב הלכת החוץ-שמשי הראשון שהתגלה שהרדיוס שלו קטן משל כדור הארץ, 0.87 מרדיוס כדור הארץ. נכון לדצמבר 2011, קפלר-22F הוא כוכב הלכת עם הרדיוס הדומה ביותר לרדיוס כדור הארץ, פי 1.034 מרדיוס כדור הארץ. למרות גודלם הדומה לכדור הארץ, התנאים השוררים בהם שונים בתכלית. שניהם נמצאים פנימה מהאזור הישיב של המערכת, והטמפרטורה השוררת על פניהם בלתי אפשרית לחיים. על פי נתוני נאס"א לקפלר-20f טמפרטורת פני שטח של K‏ 705 ולקפלר-22e-‏K‏ 1040.

לשלושת כוכבי הלכת האחרים רדיוס הגדול פי 2–3 מרדיוס כדור הארץ.

| כוכב לכת | מסה(ME) | רדיוס(RE) | צפיפות(g/cm3) | זמןהקפה(d) | מרחקממוצע(AU) | טמפרטורתפני שטח(K) |
| --- | --- | --- | --- | --- | --- | --- |
| **b** | 8.7 | 1.91 | 6.5 | 3.6961219 | 0.04537 | 1014 |
| **c** | 16.1 | 3.07 | 2.91 | 10.854092 | 0.0930 | 713 |
| **d** | 20.1> | 2.75 | 4.07> | 77.61184 | 0.3453 | 369 |
| **e** | 0.39-1.67 | 0.868 |  ? | 0.608493 | 0.0507 | 1040 |
| **f** | 0.66-3.04 | 1.034 |  ? | 19.57706 | 0.1104 | 705 |
|

ראו גם
------

* קפלר-11

קישורים חיצוניים
----------------

ויקישיתוף מדיה וקבצים בנושא **קפלר-20** בוויקישיתוף
* טבלת גילויים של קפלר שבה מופיעים כוכבי הלכת של קפלר-20
* מערכת קפלר-20 באתר Extrasolar Planets Encyclopaedia
* מערכת קפלר-20: חמישה כוכבי לכת שכוללים שניים בגודל דמוי ארץ, 20 בדצמבר 2011, באתר נאס"א
* קפלר מצא כוכב לכת ראשון דמוי ארץ מחוץ למערכת השמש, וידאו של נאס"א
* קפלר-20, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑  קפלר-20b באתר נאס"א
2. ↑  קפלר-20c באתר נאס"א
3. ↑  קפלר-20d באתר נאס"א
4. ↑  קפלר-20e באתר נאס"א
5. ↑  קפלר-20f באתר נאס"א
**אנדראס זיידל** (בגרמנית: **Andreas Seidl**, נולד ב-6 בינואר 1976) הוא מהנדס גרמני, המשמש כמנכ"ל קבוצת הפורמולה 1 סאובר. שימש בעבר כמנהל הטכני של קבוצת פורשה באליפות העולם במרוצי סיבולת.

קריירה
------

זיידל למד הנדסת מכונות באוניברסיטה הטכנית של מינכן. בשנת 2000 החל לעבוד כמהנדס בקבוצת ב.מ.וו בפורמולה 1. לאחר פרישתה של הקבוצה מהאליפות בעונת 2009 היה שותף לחזרתה של הקבוצה לפעילות באליפות גרמניה למכוניות תיור (DTM) בשנת 2012. בשנת 2013 הצטרף לקבוצת פורשה כמנהל המרוצים של הקבוצה בקטגוריית LMP1 באליפות העולם במרוצי סיבולת. שנה לאחר מכן קודם לתפקיד מנהל הקבוצה. במאי 2019 שב לפורמולה 1 כמנהל קבוצת המרוצים מקלארן.

בדצמבר 2022 עזב את מקלארן והתמנה למנכ"ל קבוצת סאובר.

קישורים חיצוניים
----------------

ויקישיתוף מדיה וקבצים בנושא **אנדראס זיידל** בוויקישיתוף

הערות שוליים
------------

1. ↑  Porsche Forms Its LMP1 Works Team For The WEC In 2014, 10 December 2013
2. ↑  Andreas Seidl: McLaren Formula 1 team boss to begin role on 1 May, BBC, 12 February 2019
3. ↑  Andreas Seidl leaves McLaren to join Sauber ahead of Audi transition; Andrea Stella appointed McLaren team principal, Sky Sport, 13 December 2022
דוגמאות של טאלרים גרמנים ואוסטרים בהשוואה למטבע אמריקאי (למטה במרכז) של 25 סנט
הטאלר של מריה תרזה
**טאלר** או **תאלר** הוא מטבע כסף אירופי היסטורי.

שמו של המטבע Thaler או Taler בלועזית, נגזר מהסיומת של Joachimsthaler, מטבע של העיר הבוהמית יואכימסטאל (Joachimsthal, כיום יאכימוב Jáchymov), שהופץ משנת 1518. מילולית פירושו "של העמק", מהמילה הגרמנית "Thal", שפירושה "עמק". 

גודל ומשקל המטבע השתנו במהלך השנים: הטאלר הטיפוסי שקל 28-29 גרמים וקוטרו היה 34-41 מילימטרים. במהלך המאה ה-16 והמאה ה-17 הופקו טאלרים רבים על ידי הישויות המדיניות השונות שהיו חלק מהאימפריה הרומית הקדושה. הטאלרים שהופקו בהולנד נקראו leeuwendaler ואלה שהופקו בארצות סקנדינביה daler. 

ב-30 ביולי 1748 קבעה מריה תרזה תקן מחייב לטאלר לפי הפירוט הבא: קוטר 39.5 מילימטרים, עובי 2.5 מילימטרים, משקל כולל 28.0668 גרמים ומשקל הכסף במטבע 23.389 גרמים. ב-21 בספטמבר 1753, בוועידה מוניטרית שזומנה על ידי מריה תרזה ומקסימיליאן השלישי יוזף, הנסיך הבוחר מבוואריה, נקבע שמידות ומשקלות הטאלר, כפי שצוינו לעיל, יהיו מחייבים בכל רחבי האימפריה ובוואריה ובכך הפך הטאלר למטבע בינלאומי בעל ערך יציב.

משנת 1780 הופקו טאלרים רבים עם דיוקנה של מריה תרזה לצורכי המסחר האירופאי עם המזרח התיכון. טאלרים אלה כונו "טאלרים לבנטיניים". לאחר מותה של מריה תרזה ב-29 בנובמבר 1780, הוחלט להמשיך להפיק את הטאלרים ללא שינוי, כולל השנה המוטבעת שלא שונתה מכאן ואילך.

הטאלר היה מטבע רשמי באימפריה האוסטרית עד 31 באוקטובר 1858. משנת 1946 נאסרה הפקת טאלרים מחוץ לווינה. מעריכים שבין השנים 1751–2000 הופקו כ-389 מיליוני מטבעות, אך יש גם הערכות המגיעות ל-800 מיליוני מטבעות.

הטאלר נשאר בשימוש כמטבע במהלך המחצית הראשונה של המאה ה-20 באתיופיה.

מטבעות לאומיים ששמם הושפע מהטאלר
--------------------------------

במהלך המאה ה-18 הובא הטאלר לצפון אמריקה על ידי מתיישבים שהגיעו ממרכז אירופה והדולר האמריקאי נקבע כערך זהה לטאלר.

הטאלר ההולנדי הקרוי leeuwendaler נשא על אחד מפניו דמות של אריה. המטבע היה פופולרי מאוד בנסיכויות הדנובה ובחצי האי הבלקני ומכאן נגזר שמו של המטבע הרומני, לאו (leu - אריה) וגם המטבע הבולגרי, לב והמטבע האלבני לק.

מאוחר יותר נקרא הטאלר ההולנדי בשם "דאלדר" (daalder), והיה בשימוש עד שהחליף אותו הגילדן ההולנדי; אבל השם נותר בשימוש במשמעות של "גולדן וחצי". כמו כן, המטבע בן 2.5 גולדן כונה רייקסדאלדר (Rijksdaalder), כלומר דאלדר ממלכתי. כינוי זה היה בשימוש עד שהוחלף הגולדן באירו.

המטבע הסלובני עד סוף 2007 נקרא טולר. באתיופיה, בה המטבע טאלר היה הילך חוקי, הופקו שטרות עם השם טאלר.

קישורים חיצוניים
----------------

ויקישיתוף מדיה וקבצים בנושא **טאלר** בוויקישיתוף
* סיפור מטבע הטאלר של מריה תרזה באתר קולקט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558435705171
* GND: 4184382-4
* HDS: 013692
* LCCN: sh85132084
* NKC: ph534659

 |